text: La nit Bruixa s'està convertint en una de les festes que més poder de convocatòria tenen al nostre poble.
  A la Nit bruixa els comerços resten oberts fins la mitjanit. Els seus aparadors s'omplen de bruixes, ratpanats i altres inquietants èssers nocturns. També ofereixen degustacions gratuïtes, vals de descompte per als consumidors i beuratges màgics. Mentrestant, la mainada va poder participar en la gimcana, on van haver de superar diverses proves distribuïdes per diferents punts del poble.
  Un any més, el concurs de pintura ràpida va tornar a reunir una bona quantitat de pintors de diferents llocs de Catalunya. El repte pels pintors és trobar un indret del poble i fer servir tot el seu art per fer-ne un retrat en les quatre hores que dura el concurs.
  Finalment, a les 12 de la nit, les bruixes de les nostres contrades es van combregar a la Plaça de l'Esglèsia per celebrar una dansa ben especial. Aquest espectacle està dirigit per Marta Mora, que ha coordinat diferents entitats del poble, com ara la secció de teatre i la coral del Centre Moral.